b'\n_START_ARTICLE_\nDan yr Ogof\n_START_PARAGRAPH_\nDan yr Ogof je jamski sistem v Walesu (Zdru\xc5\xbeeno kraljestvo), ki se razteza na dol\xc5\xbeini okoli 16 km._NEWLINE_Jamo sta prva raziskala brata Tommy in Jeff Morgan, ki sta se vanjo prvi\xc4\x8d podala leta 1912, opremljena s primitivno jamsko opremo in sve\xc4\x8dami ter oljenkami, pot pa sta si ozna\xc4\x8devala s pu\xc5\xa1\xc4\x8dicami iz prsti ali peska. V jami sta pre\xc4\x8dkala \xc5\xa1tiri podzemna jezera, na koncu pa sta se morala ustaviti pred ozko \xc5\xa1pranjo na koncu ene od podzemnih dvoran._NEWLINE_Nadljevanje raziskav tega jamskega sistema se je nadaljevalo v tridesetih letih prej\xc5\xa1njega stoletja, prva pa je skozi \xc5\xa1pranjo uspela priti jamarka Eileen Davies, leta 1963.\n_START_SECTION_\nTuristi\xc4\x8dna to\xc4\x8dka\n_START_PARAGRAPH_\nTa jamski sistem velja za najve\xc4\x8djega v zahodni Evropi, danes pa je izjemno priljubljena turisti\xc4\x8dna atrakcija. Prva sta jamo osvetlila brata Morgan, ki sta iz Francije uvozila vodno turbino za pridobivanje elektri\xc4\x8dne energije, ki jo je poganjala podzemna reka, ki te\xc4\x8de po jamskem sistemu. Ta turbina deluje \xc5\xa1e danes in proizvaja 20 kW elektri\xc4\x8dne energije, kar je dovolj za osvetlitev celotnega jamskega sistema, ki je bil prvi\xc4\x8d odprt za obiskovalce leta 1939._NEWLINE_Jama se pona\xc5\xa1a z nekaj impresivnimi podzemnimi tvorbami, od katerih je najbolj zanimiva velika, 5,5 metrov dolga kapni\xc5\xa1ka zavesa. Poleg te zavese je v jami mnogo manj\xc5\xa1ih jezer ter slapov, ki jih ustvarja podzemna reka. Med drugimi zanimivimi jamskimi tvorbami sodi skupina petih stalagmitov, ki so jih zaradi svoje oblike poimenovali\xc2\xa0\xc2\xbbNune\xc2\xab\xc2\xa0 ter Alabastrni steber, velik bel steber, ki se dviga sredi ene od dvoran. Vse jamske tvorbe so izrazito \xc5\xbeivih barv, ki so posledica z minerali bogate vode, ki pronica skozi stene.'